Βρυξέλλες, 22.12.2004

COM(2004) 826 τελικό

.

ΕΚΘΕΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ

σχετικά με την πείρα που αποκομίστηκε από τη στατιστική έρευνα για τους δενδρώνες ορισμένων ειδών οπωροφόρων, η οποία διενεργήθηκε από τα κράτη μέλη το 2002 κατ’ εφαρμογή της οδηγίας 2001/109/ΕΚ του Ευρωπαϊκού Κοινοβουλίου και του Συμβουλίου της 19ης Δεκεμβρίου 2001

1. Η βασική έρευνα του 2002 για τους δενδρώνες ορισμένων ειδών οπωροφόρων διενεργήθηκε στα δεκαπέντε κράτη μέλη της Ευρωπαϊκής Ένωσης κατ’ εφαρμογή της οδηγίας 2001/109/ΕΚ[1] του Ευρωπαϊκού Κοινοβουλίου και του Συμβουλίου της 19ης Δεκεμβρίου 2001 και σύμφωνα με την απόφαση 2002/38/ΕΚ της Επιτροπής της 27ης Δεκεμβρίου 2001[2] για τον καθορισμό των παραμέτρων των ερευνών και κατάρτισης του κώδικα και των τυπικών κανόνων σχετικά με τη μεταγραφή, υπό μορφή αναγνώσιμη από μηχανογραφική μονάδα, των στοιχείων των ερευνών.

Η παρούσα έκθεση για την πείρα που αποκομίστηκε από την έρευνα του 2002 υποβάλλεται σύμφωνα με το άρθρο 7 της οδηγίας 2001/109/ΕΚ.

Η προηγούμενη έκθεση (σχετικά με την πείρα που αποκομίστηκε από την έρευνα του 1997) υποβλήθηκε από την Επιτροπή στο Ευρωπαϊκό Κοινοβούλιο και στο Συμβούλιο ως έγγραφο COM(2000) 362 τελικό της 14ης Ιουνίου 2000.

2. Στη βασική έρευνα του 2002 ερευνήθηκαν τα ακόλουθα είδη:

α) επιτραπέζια μήλα (στα κράτη μέλη της ΕΕ των δεκαπέντε)·

β) επιτραπέζια αχλάδια στα κράτη μέλη της ΕΕ των δεκαπέντε, εκτός από την Ιρλανδία και τη Φινλανδία·

γ) ροδάκινα (μόνο στη Γαλλία, στην Ελλάδα, στην Ιταλία, στην Πορτογαλία, στην Ισπανία και στην Αυστρία)·

δ) βερίκοκα (μόνο στη Γαλλία, στην Ελλάδα, στην Ιταλία, στην Πορτογαλία, στην Ισπανία και στην Αυστρία)·

ε) πορτοκάλια (μόνο στη Γαλλία, στην Ελλάδα, στην Ιταλία, στην Πορτογαλία και στην Ισπανία)·

στ) λεμόνια (μόνο στη Γαλλία, στην Ελλάδα, στην Ιταλία, στην Πορτογαλία και στην Ισπανία)·

ζ) μικρόκαρπα εσπεριδοειδή (μόνο στη Γαλλία, στην Ελλάδα, στην Ιταλία, στην Πορτογαλία και στην Ισπανία).

Στοιχεία για τους δενδρώνες παραγωγής μήλων για χρήσεις άλλες εκτός της επιτραπέζιας έστειλαν προαιρετικά η Γερμανία, η Ισπανία, η Ιρλανδία, το Λουξεμβούργο, η Πορτογαλία και το Ηνωμένο Βασίλειο.

Στοιχεία για τους δενδρώνες παραγωγής αχλαδιών για χρήσεις άλλες εκτός της επιτραπέζιας έστειλαν προαιρετικά η Γερμανία, η Ισπανία, το Λουξεμβούργο και οι Κάτω Χώρες.

3. Σύμφωνα με το άρθρο 4 παράγραφος 4 της οδηγίας 2001/109/ΕΚ, τα κράτη μέλη διαβίβασαν στην Επιτροπή μεθοδολογικές εκθέσεις σχετικά με τον τρόπο διεξαγωγής της έρευνας. Στο παράρτημα 1 της παρούσας έκθεσης της Επιτροπής περιλαμβάνεται συνοπτικός πίνακας των εθνικών μεθόδων διεξαγωγής της έρευνας.

Η έρευνα του 2002 ήταν

- μια πλήρης καταγραφή (των μεγάλων εκμεταλλεύσεων) στο Βέλγιο, τη Δανία, τη Γερμανία, την Ιρλανδία, το Λουξεμβούργο, την Αυστρία, τη Φινλανδία, τη Σουηδία και το Ηνωμένο Βασίλειο·

- μια γεωγραφική δειγματοληψία με πλαίσια στην Ισπανία·

- μια δειγματοληψία εκμεταλλεύσεων στα υπόλοιπα κράτη μέλη.

4. Τα στοιχεία από όλα τα κράτη μέλη διαβιβάστηκαν σύμφωνα με τους κανόνες και τις τεχνικές παραμέτρους που ορίζονται στην απόφαση 2002/38/ΕΚ της Επιτροπής.

Το άρθρο 4 της οδηγίας αριθ. 2001/109/ΕΚ ορίζει ότι τα κράτη μέλη διαβιβάζουν στην Επιτροπή τα αποτελέσματα της βασικής έρευνας το αργότερο έως την 1η Οκτωβρίου του έτους που ακολουθεί το έτος διεξαγωγής της έρευνας. Οι ημερομηνίες διαβίβασης παρουσιάζονται στο παράρτημα 2.

Όλα τα κράτη μέλη διαβίβασαν στοιχεία για κάθε ποικιλία που αντιπροσωπεύει άνω του 3% της έκτασης που καλύπτει το είδος.

Σε σύγκριση με την έρευνα του 1997, σημειώθηκε πρόοδος όσον αφορά την «εξεταζόμενη έκταση δενδρώνα». Όλα τα κράτη μέλη έστειλαν τα αποτελέσματα της έρευνας του 2002 σε όρους καθαρής έκτασης δενδρώνα («καθαρή έκταση» σημαίνει την έκταση που καλύπτουν τα δένδρα αποκλειστικά).

Σύμφωνα με την οδηγία 2001/109/ΕΚ της Επιτροπής, άρθρο 1 παράγραφος 3, «η έρευνα αφορά όλες τις εκμεταλλεύσεις με φυτείες οπωροφόρων, εφόσον τα παραγόμενα φρούτα προορίζονται αποκλειστικά ή κατά κύριο λόγο για την αγορά». Στην πράξη, η κατάσταση διαφέρει από το ένα κράτος μέλος στο άλλο και κυμαίνεται από το «δεν υπάρχει κατώφλι (όλες οι εκμεταλλεύσεις που ερευνήθηκαν)» ως το «κατώφλι [pic] 50 αρ». Επιπλέον, σε ορισμένα κράτη μέλη έχει αλλάξει το κατώφλι από τη μία έρευνα στην άλλη.

Με τις βελτιώσεις που προαναφέρθηκαν, συγκεκριμένα σε σχέση με την κοινή χρήση της έννοιας της καθαρής έκτασης, η έρευνα του 2002 μπορεί να θεωρηθεί γενικά ικανοποιητική. Όσον αφορά τις μελλοντικές έρευνες, θα πρέπει να εξεταστεί η επικαιροποίηση του καταλόγου των ποικιλιών και των κωδικών και η εναρμόνιση των κατωφλίων. Θα πρέπει να διερευνηθεί η δυνατότητα ολοκλήρωσης της έρευνας αυτής με άλλες έρευνες, όπως είναι η έρευνα για τη διάρθρωση των γεωργικών εκμεταλλεύσεων.

5. Τα κυριότερα αποτελέσματα της έρευνας του 2002 παρουσιάζονται στο παράρτημα 3 και είναι διαθέσιμα μέσω των βάσεων δεδομένων της Eurostat.

Το 87,5% της έκτασης δενδρώνα της ΕΕ είναι συγκεντρωμένο στην Ισπανία, στην Ιταλία, στην Ελλάδα και στη Γαλλία.

Η έκταση δενδρώνα της ΕΕ μειώθηκε κατά 161 000 αρ περίπου (13% σε σχετικούς όρους) από το 1997 ως το 2002. Η μείωση ήταν ιδιαίτερα σημαντική στις μηλιές και στις αχλαδιές (τόσο σε απόλυτες τιμές όσο και σε σχέση με τη συνολική έκταση που καλύπτουν αυτά τα είδη). Από την άλλη πλευρά, σημειώθηκε αύξηση στα μικρόκαρπα εσπεριδοειδή (που ήταν το αποτέλεσμα κυρίως μιας σημαντικής αύξησης στην Ισπανία). Με εξαίρεση την Ελλάδα, την Ιρλανδία και τη Φινλανδία, οι εκτάσεις με οπωροφόρα δένδρα συρρικνώθηκαν σε όλα τα κράτη μέλη.

Η ανάλυση του σχετικού βάρους της κάθε επιμέρους ποικιλίας, στο πλαίσιο ενός συγκεκριμένου είδους, φανερώνει σημαντικές εξελίξεις που συνδέονται με την εξέλιξη των προτιμήσεων των καταναλωτών.

ΠΑΡΑΡΤΗΜΑ 1

ΕΡΕΥΝΗΤΙΚΕΣ ΜΕΘΟΔΟΙ ΠΟΥ ΧΡΗΣΙΜΟΠΟΙΗΘΗΚΑΝ ΑΠΟ ΤΑ ΚΡΑΤΗ ΜΕΛΗ ΣΤΗ ΒΑΣΙΚΗ ΕΡΕΥΝΑ ΤΟΥ 2002

+++++ TABLE +++++

+++++ TABLE +++++

+++++ TABLE +++++

+++++ TABLE +++++

ΠΑΡΑΡΤΗΜΑ 2 Βασική έρευνα οπωροφόρων δένδρων 2002

+++++ TABLE +++++

ΠΑΡΑΡΤΗΜΑ 3

Πίνακας A: Κατανομή των διάφορων ειδών οπωροφόρων δένδρων ανά κράτος μέλος και για την ΕΕ των δεκαπέντε (EU-15), 2002

+++++ TABLE +++++

Πίνακας Β: Κατανομή των διάφορων ειδών οπωροφόρων δένδρων ανά κράτος μέλος και για την ΕΕ των δεκαπέντε (EU-15), 1997[3]

+++++ TABLE +++++

Πίνακας Γ: ΕΕ των δεκαπέντε (EU-15), 2002 (EU-15, 1997[4] = 100%)

+++++ TABLE +++++

[1] ΕΕ L 13 της 16.1.2002, σ. 21.

[2] ΕΕ L 16 της 18.1.2002, σ. 35.

[3] 1997: τα στοιχεία ξαναϋπολογίστηκαν με τη μετατροπή της ακαθάριστης έκτασης σε καθαρή για τη Φινλανδία, τη Γαλλία και την Ισπανία.

[4] 1997: τα στοιχεία ξαναϋπολογίστηκαν με τη μετατροπή της ακαθάριστης έκτασης σε καθαρή για τη Φινλανδία, τη Γαλλία και την Ισπανία.